གསང་སྔགས་རྙིང་མའི་ཐེག་པ་དགུའི་འཇུག་སྒོ་ལས།དང་པོ་སྐྱབས་སུ་འགྲོ་བ་སྦྱིན་པའི་ཆོ་ག་ཤིན་ཏུ་བསྡུས་པ་བཞུགས་སོ།།

ན་མོ་གུ་རུ་ཤཱི་ཥྱ་སིཾ་ཧཱ་ཡ།སྟོན་པ་ཤཱཀྱ་སེར་གེར་ཕྱག་འཚལ་ནས།།ཐེག་པ་ཐུན་མོང་སྐྱབས་སྡོམ་འབོགས་ཐབས་བཀོད།།སྟོན་པའི་སྐུའམ་མཚན་བརྒྱད་ཀྱི་ཞལ་ཟང་བཤམ།མཆོད་པ་རྣམ་ལྔ་མཎྜལ་ལོས་གྲ་པ།
བཤམས་ན་ལེགས།དེ་ནས་མདུན་ཏུ་གཅིག་གམ་མང་པོ་ཡང་རུང་སྟེ།ཕྱག་འཚལ་ནས་ཐལ་མོ་སྙིང་གར་སྦྱར་ཏེ་ཙོག་པུར་འདུག་ཏུ་བཅུག་ལ།འོ་ན་ད་ལམ་ཁྱེད་རང་རྣམས་དམ་པའི་ཆོས་ཀྱི་སྒོར་འཇུག་འདོད་པ་དེ་ཤིན་ཏུ་ལེགས།དེའི་
རྒྱུ་མཚན་ཅི་ཞེ་ན།ཨོ་རྒྱན་རིན་པོ་ཆེའི་ཞལ་ནས།དལ་འབྱོར་འདི་ནི་ཤིན་ཏུ་རྙེད་དཀའ་ཡང་།།འཆི་བདག་ནད་ཀྱིས་ཉེ་བར་བཏབ་པའི་ཚེ།།ཆོས་མེད་མི་རྣམས་སྟོང་ལོག་སྙིང་རེ་རྗེ།།ཞེས་གསུངས་པ
ལྟར།མི་ལུས་འདི་ལྟ་བུ་ཡང་ཡང་མི་ཐོབ།ད་རེས་ཁོ་ན་ཙམ་ཡིན།ད་རེས་ལུས་འདི་ཡང་མི་རྟག་སྟེ་ནམ་འཆི་ཆ་མེད།ཤི་བའི་འོག་ཏུ་སྐྱེས་རིགས་དྲུག་གང་རུང་གཅིག་ལས་འོས་མེད།རིགས་དྲུག་
གང་རུང་དུ་སྐྱེས་ཀྱང་སྡུག་བསྔལ་གྱི་རང་བཞིན་ཡིན་ཏེ།ཨོཾ་རྒྱན་རིན་པོ་ཆེའི་ཞལ་ནས།ཐར་མེད་ལས་ཀྱི་གྲོང་ཁྱེར་དྲུག་པོ་འདིར།།གཅིག་ནས་གཅིག་ཏུ་ཟོ་ཆུའི་འཁྱུད་མོ་བཞིན།།ཐར་མེད་འཁོར་བའི་འགྲོ།།
རྣམས་སྙིང་རེ་རྗེ།།ཞེས་གསུངས་སོ།།སྡུག་བསྔལ་དེ་ལས་ཐར་པར་བྱེད་པ་ལ་དམ་པའི་ཆོས་ཀྱི་སྒོར་འཇུག་དགོས།ཆོས་དེ་ལའང་ཐེག་པ་རིམ་པ་དགུ་ཡོད་པ་ལས།དེ་ལ་སྐས་འཛེགས་པ་ལྟར་རིམ་པ

བཞིན་དུ་ཐེག་པ་ཐུན་མོང་ནས་འཇུག་དགོས་ཏེ།ཨོཾ་རྒྱན་རིན་པོ་ཆེས་སྒྲུབ་ཆེན་གྱི་གཞུང་རྣམས་ནས།ཀྱེ།རིགས་ཀྱི་བུ་རྣམས་ཡོན་ཏན་ཐམས་ཅད་ཀྱི་གཞི་མ།དམ་པའི
ཆོས་ཐེག་པ་ཆེན་པོ་འདི་ཉིད།སྡོམ་པ་གསུམ་ལས་བྱུང་བས།དཀོན་མཆོག་གསུམ་ལ་སྐྱབས་སུ་སོང།ཞེས་སོགས་དང་།སྔར་མ་ཐོབ་པ་རྣམས་ལ་སྐྱབས་འགྲོ་སོགས་སྡོམ་པ་རྣམས་ཐེབས
པར་འབོགས་དགོས་པར་གསུངས་པས།ད་རེས་ཁྱེད་རྣམས་ལ་སྐྱབས་གསུམ་འཛིན་པའི་དགེ་བསྙེན་གྱི་སྡོམ་པ་དེ་འབོགས་པ་ཡིན་པས།མདུན་དུ་བཤམས་པའི་སྐུ་རྟེན་འདི་རྣམས་དང་དབྱེར་མེད་པར
གྱད་དང་སེང་གིས་བཏེགས་པའི་རིན་པོ་ཆེའི་ཁྲི་པདྨ་དང་ཟླ་བའི་གདན་ལ།བསྟན་པའི་བདག་པོ་བཅོམ་ལྡན་འདས་ཤཱཀྱ་སེང་གི་སྐྲ་མདོག་གསེར་བཙོ་མའི་མདོག་ལྟ་བུ་ལ་མཚན་བཟང་པོ་སུམ་ཅུ་རྩ་གཉིས།
དཔེ་བྱད་བཟང་པོ་བརྒྱད་ཅུས་སྤྲས་པ།སྐུ་ལ་ཆོས་གོས་རྣམ་གསུམ་གསོལ་ཞིང་རྡོ་རྗེའི་སྐྱིལ་ཀྲུང་གིས་བཞུགས་པ།ཕྱག་གཡས་ས་གནོན་དང་བཅས་པའི་རྡོ་རྗེ་འཛིན་ཅིང་།གཡོན་མཉམ་བཞག་གི་སྟེང
ན་ལྷུང་བཟེད་འཛིན་པ།འོད་དང་འོད་ཟེར་འཕྲོ་ཞིང་འཕགས་པ་གནས་བརྟན་བཅུ་དྲུག་ལ་སོགས་པ།ཐེག་པ་ཆེ་ཆུང་གི་དགེ་འདུན་རྒྱ་མཚོས་བསྐོབ་པ་མངོན་སུམ་དུ་བཞུགས་པར་སྒོམས་ཤིག།ཅེས

དམིགས་པ་སྤོད་ནས།རང་ཉིད་ཐལ་མོ་སྙིང་གར་སྦྱར་ཏེ།ཟ་ཧོར་རྒྱལ་པོའི་ཡུལ་དབུས་སུཿབདུད་དཔུང་འདུལ་བའི་དངོས་གྲུབ་བརྙེསཿཤཱཀྱ་སེང་གེ་ཞེས་སུ་གྲགསཿཁྱེད་ཀྱི་རྗེས་སུ་བདག་སྒྲུབ་ཕྱིརཿ
བྱིན་གྱིས་བརླབ་ཕྱིར་གཤེགས་སུ་གསོལཿཨོཾ་གུ་རུ་ཤཱཀྱ་སེང་གེ་བཛྲ་ས་མཱ་ཛཿཛཿཧཱུཾ་བི་ཧོཿཏིཥྛ་ལྷན།དེ་ལྟར་བཅོམ་ལྡན་འདས་ཤཱཀྱ་སེང་གེ་འཁོར་དང་བཅས་པ་དང་།ངེད་སློབ་དཔོན་དང་བཅས་པའི
དྲུང་དུ།དུས་དེ་ནས་བཟུང་སྟེ།ཇི་སྲིད་འཚོའི་བར་དུ་སྐྱབས་གསུམ་འཛིན་པའི་དགེ་བསྙེན་གྱི་སྡོམ་པ་ཞུས་ཏེ།བདག་དང་སེམས་ཅན་ཐམས་ཅད་འཁོར་བའི་སྡུག་བསྔལ་ཐམས་ཅད་ལས་སྐྱོབ་པར་བྱ་སྙམ་
པའི་འདུན་པ་རྩེ་གཅིག་གིས་སྟོན་པ་སངས་རྒྱས་ལ་དམིགས་ཏེ་ཕྱག་གསུམ།།འདིས་གསུངས་པའི་ཆོས་ལ་དམིགས་ཏེ་ཕྱག་གསུམ།ངེ་ད་ལ་སློབ་དཔོན་ཞུ་བའི་ཕྱིར་ཕྱག་གསུམ་དང་དགུ་ཕྲུག་དེ་འཚོལ་ཅིག།ཅེས་ཕྱག་དགུ་འཚལ་དུ་བཅུག་གོ།།དེ་ནས་སྔར།
ལྟར་འདུག་བཅུག་གོ།།དེ་ནས་བཟུང་སྟེ་སངས་རྒྱས་ལ་སྟོན་པ་ཞུ།ཆོས་ལ་སྐྱབས་སུ་ཞུ།དགེ་འདུན་ལ་གྲོགས་ཞུ་སྙམ་པ་གྱིས་ལ་རྗེས་ཟློས་མཛོད།བཙུན་པ་དགོངས་སུ་གསོལ།བདག་མིང་འདི་ཞེས་བགྱི་བ།
དུས་འདི་ནས་བཟུང་སྟེ།ཇི་སྲིད་འཚོའི་བར་དུ།རྐང་གཉིས་རྣམས་ཀྱི་མཆོག།སངས་རྒྱས་ལ་སྐྱབས་སུ་མཆིའོ།།ཆགས་པ་དང་བྲལ་བ་རྣམས་ཀྱི་མཆོག།ཆོས་ལ་སྐྱབས་སུ་མཆིའོ།།ཚོགས།

རྣམས་ཀྱི་མཆོག་དགེ་འདུན་ལ་སྐྱབས་སུ་མཆིའོ།།བདག་ཇི་སྲིད་འཚོའི་བར་དུ།སྐྱབས་གསུམ་འཛིན་པའི་དགེ་བསྙེན་དུ།བཙུན་པས་བཟུང་དུ་གསོལ།དེ་ལྟར་ལན།
གཅིག་སོང་ནས།ལན་གཉིས་པའི་རྗེས་ཟློས་མཛོད།ཅེས་ལན་གཉིས་གོང་ལྟར་རོ།།དེ་ལན་གསུམ་པའི་མཇུག་ཏུ་ཁྱེད་རང་རྣམས་ཀྱི་རྒྱུད་ལ་སྐྱབས་གསུམ་འཛིན་པའི་དགེ་བ་སྙེན་གྱི་སྡོམ་པ་སྐྱེ།ང་ཡང
ཁྱེད་རང་རྣམས་ཀྱི་སློབ་དཔོན་དུ་འགྱུར་བ་ཡིན་པས།འདིའི་རྗེས་ཟློས་མཛོད།བཙུན་པ་དགོངས་སུ་གསོལ།བདག་མིང་འདི་ཞེས་བགྱི་བ།དུས་འདི་ནས་བཟུང་སྟེ།ཇི་སྲིད་འཚོའི་བར་དུ།རྐང
གཉིས་རྣམས་ཀྱི་མཆོག།སངས་རྒྱས་ལ་སྐྱབས་སུ་མཆིའོ།།ཆགས་པ་དང་བྲལ་བ་རྣམས་ཀྱི་མཆོག།ཆོས་ལ་སྐྱབས་སུ་མཆིའོ།།ཚོགས་རྣམས་ཀྱི་མཆོག།དགེ་འདུན་ལ་སྐྱབས་སུ་མཆིའོ།།
བདག་ཇི་སྲིད་འཚོའི་བར་དུ།སྐྱབས་གསུམ་འཛིན་པའི་དགེ་བསྙེན་དུ།སློབ་དཔོན་གྱིས་བཟུང་དུ་གསོལ།ད་ངེད་ཀྱིས་ཐབྲ་ཡིན་ནོ།།བརྗོད་པའི་ཚེ།ཁྱོད་རང་ལེགས་སོ།།བརྗོད་ཅིག།རང་གིས
ཐབས་ཡིན་ནོ།།སློབ་མས།ལེགས་སོ།།བརྗོད་དོ།།དེས་ཁྱེད་རྣམས་ལ་སྐྱབས་གསུམ་འཛིན་པའི་དགེ་བསྙེན་གྱི་སྡོམ་པ་ལེགས་པར་ཐོབ་པ་ཡིན་པས།དེང་ཕྱིན་ཆད་བསླབ་པ་རྣམས་བསྲུང་དགོས།།

དེ་ལ་བསྲུང་བྱའི་བསླབ་པ་དགུ་སྟེ།སངས་རྒྱས་ལ་སྐྱབས་སུ་སོང་ན།སངས་རྒྱས་ཀྱི་སྐུ་གཟུགས།ཐ་ན་ས་ཙྪའི་དུམ་བུ་ཡན་ཆོད་ལ་མ་གུས་པ་སྤངཤིང་གུས་པ་འསྩ།ཆོས་ལ་སྐྱབས་སུ་སོ་ང་ནི།ཆོས
ཡི་གེ་འབྲུ་གཅིག་ཡན་ཆད་ལ་གུས་པར་བྱ།དགེ་འདུན་ལ་སྐྱབས་སུ་སོང་ན།ཐ་ན་ལྷན་པ་སེར་པོ་གྲུ་བཞི་བཏབ་པ་ཡན་ཆད་ལམ་གུས་པ་སྤང་ཞིང་གུས་པ་བསྒྲུབ།སངས་རྒྱས་ལ་སྐྱབས་སུ་སོང་ན།
ཕྱི་རོལ་པའི་ལྷ་ལ་ཕྱག་མི་འཚལ།ཆོས་ལ་སྐྱབས་སུ་སོང་ན།སེམས་ཅན་ལ་གནོད་པ་མི་བྱ།དགེ་འདུན་ལ་སྐྱབས་སུ་སོང་ན།གྲོགས་མུ་སྟེགས་ཅན་མི་བརྟེངྒ།ནང་ནུབ་སྐྱབས་འགྲོ་ལ་བརྩོན་པ་དང་།
ཅི་ཟ་་ཅི་འཐུང་ཕུད་ཀྱིས་དཀོན་མཆོག་གསུམ་མཆོད་པ་དང་།ན་ཚ་སྡུག་བསྔལ་ཅི་བྱུང་ཡང་དཀོན་མཆོག་གསུམ་ལས་གཞན་པའི་སྐྱབས་མི་ཚོལ་བ་རྣམ་མ་ལེགས་པར་སྲུངས་ཤིག།གལ་ཏེ་དེ་རྣམས་མ་
བསྲུང་ན་སྐྱབས་སུ་འགྲོ་བའི་སྡོམ་པ་ལས་ཉམས་པས།ཚེ་འདི་ཕྱིའི་སྐྱབས་མེད་ཅིང་ངན་སོང་དང་འཁོར་བ་མཐའ་མེད་དུ་འཁྱམས་པས་ཉེས་པ་ཆེནའང་།ལེགས་པར་བསྲུངས་ན།སྐྱེ་བོ་ཐ་མལ་པ་དང་།
ཕྱི་རོལ་པ་ལས་ཁྱད་པར་དུ་འཕགས་པ་དང་།སྡོམ་པ་དང་དམ་ཚིག་ཐམས་ཅད་ཀྱི་གཞི་རྟེན་དུ་འགྱུར་པ་དང་།སངས་རྒྱས་བཅོམ་ལྡན་འདས་ཀྱི་འཁོར་རྣམ་བཞིའི་གྲྭང་ཆུད་པ་དང་།ལས་ཀྱི་རྣམ་སྨིན་མ།

གཏོགས་པའི།ཚེ་འདིའི་ནད་དང་སྡུག་བསྔལ་ཐམས་ཅད་ལས་སྐྱོབ་པ་དང་།སྡིག་པ་ཐམས་ཅད་སྲབ་པར་འགྱུར་བ་དང་།ངན་སོང་དུ་མི་ལྟུང་བ་སོགས་ཕན་ཡོན་ཆེན་པོ་ཐོབ
སྟེ།ཨོཾ་རྒྱན་རིན་པོ་ཆེས།རྟེན་སྡོམ་པ་གསུམ་གྱི་རྟེན་དུ་རུང་།ཅི་བྱས་ཚོགས་སུ་འགྲོ།གནས་སྐབས་ཀྱི་བར་ཆད་སེལ་བ་དང་།འཁོར་བའི་དུཿཁ་ལས་སྐྱོབ།མུ་སྟེགས་ལ་སོགས་པ་ལ་མ་ལོག་པར།
མི་འགྲོ།ལམ་དམ་པའི་གཞི་ཐིང་བས་ཅི་བྱས་ཚོགས་སུ་འགྲོ་བས་མཆོག་ཏུ་གཅེས་པ་ཡིན་ནོ།།ཞེས་གསུངས་སོ།ད་མིང་འདོགས་པ་དང་སྐྲ་བྲེགས་པ་ནི།འདུལ་བའི་གཞུང་ལས་ནི་རབ་བྱུང་དང་དགེ
ཚུལ་སྒྲུབ་པའི་དུས་ཀྱི་བར་བྱེད་དགོས་པར་ཡང་མ་གསུངས་ནའང་།བོད་ཡུལ་འདིར་ཚངས་སྤྱོད་དགེ་བསྙེན་ལ་སྐྲ་བྲེགས་པ་དང་།མིང་བརྗེ་བ་སོགས་བྱེད་པར་བོད་ཀྱི་མཁས་གྲུབ་ཀུན་གྱི་ཕྱག་བཞེས་སུ་གྲགས།།
ཆེཆེ་ཞིང་།ཁྱད་པར་དུའང་གངས་ཅན་ལྗོངས་ཀྱི་གྲྭས་ཆེན་པོ་འཛིན་པའི་གདུང་བ་རྒྱུད་པ་རྣམས་ལ་སྐྱབས་གསུམ་འཛིན་པའི་དགེ་བསྙེན་དུ་བསྒྲུབ་ནས་སྐྲ་ཕུད་ལེན་ཅིང་མཚན་གསོལ།རབ་ཏུ་བྱུང་བའི་ན་བཟའ།
ཡང་མན་པ་སྲོལ་དང་།མཐའ་འཁོ་བ་རྒྱལ་པོ་དང་བློན་པོ་ཆེན་པོ་རྣམས་ལ་ཡང་།སྐྱབས་གསུམ་འཛིན་པའི་དགེ་བསྙེན་དུ་བསྒྲུབས་ནས།མཚན་གསོལ་སྐྲ་ཕུད་ལེན་པར་བོད་ཀྱི་བླ་ཆེན་རྣམས་ཀྱིས་མཛད

བབའི་ཕྱག་ལེན་ལྟར།སྒྲ་ཕུད་ལེན་པ་ཡིན་པས།གཙུག་ཕུད་བྲེག་གམ་པརྗོད་དུས་བྲེག་སྨོས་ཤིག།མཆོད་གཡོག་གཅིག་གིས་གྲི་བཟུང་ནས།སྦལ་འཇུ་བཅུག་ལ།སློབ་དཔོན་གྱིས།གཙུག་ཕུད་བྲེག་གམ།བརྗོད་དུས།།
སློབ་མས།བྲེག།བརྗོད།སྤ་པུད་སློབ་དཔོན་གྱི་ཕྱག་ཏུ་བཞག།དེ་ནས་རྟེན་གྱི་མདུན་དེར་བཞག་གོ།འོ་དེ་སྔ་ཁྱོད་རྣམས་སངས་རྒྱས་ཀྱི་བསྟན་པའི་གྲར་མཚུད།དམ་པའི་ཆོས་སྒོར་མ་ཞུགས་པ་ཡིན་པ་ལས།དེ་རིང
ནུནནུས་དམ་པའི་ཆོས་སྒོར་ཞུགས་པ་ཡིན་པ་ལས།སྐྲ་བྲེག་མྱིང་བརྗེ་བ་འདྲི་བརྗེ་ཐོ་ཡིན་པས།བསམ་པ་ཐམས་ཅད་དམ་པའི་ཆོས་དང་མཐུན་པར་མཛོད་ཅིག།མིང་ཡང་རྒྱ་གར་ན་ཉན་ཐོས་སྡེ་པ་བཅོ་བརྒྱད
སོ་སོའི་མིང་ནས་དྲངས་ནས་འདོགས།བོང་དུ་སློབ་དཔོན་སོ་སོའི་མཁན་པོའི་མཚན་ལ་དྲངས་ནས་འདོགས་པའི་སྲོལ་སྣང་ནའང་།ཨོཾ་རྒྱན་རིན་པོ་ཆེའི་ལུང་བསྟན་བཀའ་རྒྱ་མ་ལས།པདྨ་ལ་དྲངས་ནས་འདོག
པ་ལེགས་པར་གསུངས་པས།ད་ལམ་ཁྱོད་ཀྱི་མིང་ལའང་ཆེ་གེ་ཐོགས།ཞེས་ཨོ་རྒྱན་ནམ།པདྨའམ།གུ་རུའམ།རྡོ་རྗེ་སོགས་ཀྱི་དབུ་ཅན་ལ།སྦྱིན་པ།ཚུལ་ཁྲིམས།བཟོད་པ།བརྩོན་འགྲུས།
བབསམ་གཏན།ཤེས་རབ།ཐབས་མཁས།སྟོབས་ཆེན།ཡེ་ཤེས།སྙིང་རྗེ།བྱམས་པ།དགའ་བ།ཀུན་ཁྱབ།རབ་དགའ།དྲི་མེད།འོད་འཕྲོ།འོད་ཟེར།རྣམ་དག།བློ་གྲོས།ལེགས།

པ།ཆོས་མཆོག།ཆོས་སྐུ།འོད་གསལ།སློབ་ལམ།མཐར་ཕྱིན།མཉམ་ཉིད།དོན་གྲུབ།ཡོན་ཏན།ཚངས་དབྱངས།ནོར་བུ།ཆོས་འཁོར།རྟ་མཆོག།གླང་།།
པོཔོ།བརྒྱ་བྱིན་ལ་སོགས།གཞན་གང་འོས་བཏགས་སོ།།འོ་དེས་ཁྱེད་རྣམས་ཀྱིས་སྐྱབས་གསུམ་འཛིན་པའི་དགེ་བསྙེན་གྱི་སྡོམ་པ་ལེགས་པར་ཐོབ་པ་ཡིན་པས་བཀའ་དྲིན་ཆེའོ།།ཞེས་བརྗོད་ལ་ཕྱག
གསུམ་འཚོལ།ཞེས་བརྗོད་ལ་གྲོལ་ལོ།།དེ་ནས་སྐྲ་སྐར་ལེགས་པར་བརྩིས་ལ།དེ་ཉིན་རུང་ན་ལེགས་མི་རུང་ན་རྗེས་སོར་སྐར་མ་ལེགས་དུས་སྐྲ་བྲེག་པར་བྱའོ།།རབ་བྱུང་གི་སེར་གོས་རྣམས་འདུལ་བ་ནས་རབ་བྱུང་བསྒྲུབ་དུས་ངེས་པར་སེར་གོས་དགོས་པའོ།།
ངེས་པ་མེད་ཀྱང་།བོད་དུ་དགེ་བསྙེན་ལ་བཙུན་ཆས་བྱེད་སྲོལ་ཡོད་པས།སྐྱབས་གསུམ་འཛིན་པས་ཀྱང་བཙུན་ཆས་འཛོམ་ན་མི་རུང་མེད་པས་གང་རྙེད་གྱོན་ནོ།།ཅེས་སྤྲུལ་མུས་གསུང་གིས་བཕྲུལ་ནས།རྫོགས་ཆེན་དང་མཐུན་པར་ཨ་རཱ་གས་བྲིས་པ་ལ་ཉེས།།
པཔ་མཆིས་ན་བཤགས་ཤིང་དགེ་བས་བཅོམ་ལྡན་འདས་ཤཱཀྱ་སེང་གེའི་རྗེས་ཞུགས་ཀྱིས་ཛི་གླིང་ཁྱབ་པར་གྱུར་ཅིག།སརྦ་མངྒ་ལཾ།།